62015TJ0253_INF
Breithiúnas na Cúirte Ginearálta (an tOchtú Dlísheomra) an 27 Meán Fómhair 2023 – Sociedad General de Aguas de Barcelona v an Coimisiún
(Cás T-253/15) (
1
)
(Státchabhair – Scéim cabhrach arna cur chun feidhme ag an Spáinn – Asbhaintí cánach chorparáide lena gceadaítear do chuideachtaí a bhfuil cónaí chun críoch cánach orthu sa Spáinn chun cáilmheas a amhúcadh a eascraíonn as éadálacha scaireanna indíreacha i ngnóthais eachtracha trí éadálacha scaireanna díreacha a fháil i sealúchais eachtracha – Cinneadh lena ndearbhaítear go bhfuil an scéim cabhrach neamhdhleathach agus ar neamhréir leis an margadh inmheánach agus lena n-ordaítear aisghabháil na cabhrach a deonaíodh – Cinneadh 2011/5/CE – Cinneadh 2011/282/AE – Raon feidhme – Gníomh a tharraingt siar – Deimhneacht dhlíthiúil – Ionchas dlisteanach)
1.
Cabhair arna deonú ag na Stáit – Cinneadh ón gCoimisiún lena gcinntear go bhfuil cabhair ar neamhréir leis an margadh inmheánach agus lena n-ordaítear í a aisghabháil – Scéim cabhrach arb é atá inti amúchadh cánach maidir le cáilmheas airgeadais le haghaidh éadálacha scaireanna i ngnóthais eachtracha – Raon feidhme an chinnidh ón gCoimisiún – Cleachtas riaracháin náisiúnta lena gcuirtear teorainn leis an scéim amúchta cánach le haghaidh éadálacha scaireanna díreacha – Cinneadh ón gCoimisiún lena gcumhdaítear éadálacha scaireanna díreacha agus indíreacha araon – Cleachtas riaracháin nua arna ghlacadh ag na húdaráis náisiúnta – Neamhábhartha
(Airteagal 107(1) CFAE)
(féach míreanna 57-84)
2.
Cabhair arna deonú ag na Stáit – Cinneadh ón gCoimisiún lena gcinntear go bhfuil cabhair ar neamhréir leis an margadh inmheánach agus lena n-ordaítear í a aisghabháil – Scéim cabhrach arb é atá inti amúchadh cánach maidir le cáilmheas airgeadais le haghaidh éadálacha scaireanna i ngnóthais eachtracha – Cinneadh ón gCoimisiún lena gcumhdaítear éadálacha scaireanna díreacha agus indíreacha araon – Cinneadh lena suitear gurb ann d’ionchas dlisteanach na dtairbhithe i ndáil le héadálacha áirithe scaireanna díreacha agus indíreacha – Glacadh cinnidh nua maidir le héadálacha scaireanna indíreacha amháin – Cinneadh nua lena suitear nach bhfuil aon ionchas dlisteanach ann – Inghlacthacht i gcás tarchur faisnéise míchruinne agus cinntithí ag na húdaráis náisiúnta – Coinníoll nár comhlíonadh
(Airteagal 107(1) CFAE; Rialachán Uimh. 659/1999 ón gComhairle, Airteagal 9 agus Airteagal 13(3))
(féach míreanna 85-91)
3.
Cabhair arna deonú ag na Stáit – Cinneadh ón gCoimisiún lena gcinntear go bhfuil cabhair ar neamhréir leis an margadh inmheánach agus lena n-ordaítear í a aisghabháil – Scéim cabhrach arb é atá inti amúchadh cánach maidir le cáilmheas airgeadais le haghaidh éadálacha scaireanna i ngnóthais eachtracha – Cinneadh ón gCoimisiún lena gcumhdaítear éadálacha scaireanna díreacha agus indíreacha araon – Cinneadh lena suitear gurb ann d’ionchas dlisteanach na dtairbhithe i ndáil le héadálacha áirithe scaireanna díreacha agus indíreacha – Glacadh cinnidh nua maidir le héadálacha scaireanna indíreacha amháin – Cinneadh nua lena suitear nach bhfuil aon ionchas dlisteanach ann – Sárú ar phrionsabal na deimhneachta dlíthiúla – Sárú ar an bprionsabal maidir le hionchas dlisteanach a chosaint
(Airteagal 107(1) CFAE)
(féach míreanna 92-98)
4.
Cabhair arna deonú ag na Stáit – Cabhair neamhdhleathach a aisghabháil – Cabhair arna deonú de shárú ar rialacha nós imeachta Airteagal 108 CFAE – Ionchas dlisteanach a d’fhéadfadh a bheith ag na tairbhithe – Éagmais ach amháin in imthosca eisceachtúla – Ionchas dlisteanach a eascraíonn as dearbhuithe sonracha, neamhchoinníollacha agus comhsheasmhacha a chuireann an Coimisiún ar fáil – Cleachtas riaracháin náisiúnta lena gcuirtear an scéim cabhrach i bhfeidhm contrártha le dearbhuithe an Choimisiúin – Feasacht na dtairbhithe ar an gcleachtas sin – Easpa tionchair
(Airteagal 107(1) agus Airteagal 108(3) CFAE)
(féach míreanna 104-128)
An chuid oibríochtúil
1)
Cuirtear Cinneadh (AE) 2015/314 ón gCoimisiún an 15 Deireadh Fómhair 2014 maidir le Státchabhair SA.35550 (13/C) (ex 13/NN) (ex 12/CP) arna chur chun feidhme ag an Spáinn – Scéim maidir le hamúchadh cánach ar cháilmheas airgeadais le haghaidh éadáil scaireanna eachtracha ar neamhní.
2)
Ordaítear don Choimisiún Eorpach na costais a íoc.
(
1
)	IO C 245, 27.7.2015.